Radnička klasa ide u raj
La classe operai van in paradiso () je italijanski igrani film snimljen 1971. godine u režiji Elija Petrija. Po žanru je drama, a protagonist, koga tumači Gian Maria Volontè je radnik u jednoj tvornici koji poslušno izvršava naloge poslodavaca, i ne osjeća solidarnost prema drugim radnicima sve do trenutka kada doživi nesreću u kojoj mu je stradao jedan prst. Radnja prikazuje kako ga taj događaj, iako bez ozbiljnijih posljedica, natjera da se uz pomoć sindikata počne boriti za svoja prava.

Kao i mnogi Petrijevi filmovi iz tog doba, i Radnička klasa je imala snažnu notu političke angažiranosti, te je nastojala kroz sudbinu pojedinca dati prikaz ideoloških i klasnih sukoba u tadašnjoj Italiji. Kritičarima je, međutim, daleko više pažnje privukao način na koji je Petri pokazivao dehumanizaciju u suvremenoj industriji, odnosno prikaz kako protagonist postaje dio stroja. Radnička klasa je sljedeće godine prikazana na Kanskom festivalu gdje je podijelila Zlatnu palmu sa filmom Slučaj Mattei. Zbog sličnosti stila i teme, ovaj film se često naziva drugim dijelom Petrijeve "trilogije neuroze" koje čine prethodne godine snimljena Istraga nad besprijekornim građaninom i Vlasništvo više nije krađa iz 1973. godine.

Uloge
 Gian Maria Volontè - Lulù Massa
 Mariangela Melato - Lidia
 Gino Pernice - sindikalac
 Luigi Diberti - Bassi
 Donato Castellaneta - Marx
 Giuseppe Fortis - Valli
 Corrado Solari
 Flavio Bucci - Operaio
 Luigi Uzzo
 Giovanni Bignamini
 Ezio Marano - nadzornik
 Adriano Amidei Migliano - tehničar
 Antonio Mangano
 Lorenzo Magnolia
 Federico Scrobogna - Pinuccio

Izvori

Vanjske veze

Cannes profile 

Italijanski filmovi
Dramski filmovi
Politički filmovi
Authority control 2